ກອງປະຊຸມອົງການປົກຄອງນະຄອນຫຼວງ ນະຄອນຫຼວງວຽງຈັນ ຄັ້ງທີI ລະຫວ່າງວັນທີ 20-21 ມິຖຸນາ 2016 ຢູ່ຫ້ອງວ່າການປົກຄອງ ນວ; ເປັນປະທານໂດຍ ທ່ານ ປອ.ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ມີທ່ານຮອງເຈົ້າຄອງ,ບັນດາເຈົ້າເມືອງ, ຫົວໜ້າພະແນກການ ແລະ ຫ້ອງການທຽບເທົ່າອ້ອມຂ້າງ ນວເຂົ້າຮ່ວມຢ່າງພ້ອມພຽງ.
ໃນວັນທີ 15 ມິຖຸນາ 2016 ທີ່ຫ້ອງວ່າການປົກຄອງນະຄອນຫຼວງ ໄດ້ຈັດພິທີມອບ-ຮັບໜ້າທີ່ຫົວໜ້າພະແນກແຮງງານ ແລະ ສະຫວັດດີການ-ສັງຄົມ ຜູ້ເກົ່າ ແລະ ຜູ້ໃໝ່ຂຶ້ນ ໂດຍເປັນສັກຂີພິຍານຂອງທ່ານ ບຸນທອງ ພົມມະຈັນ ຫົວໜ້າຄະນະຈັດຕັ້ງນະຄອນຫຼວງ ມີບັນດາພະແນກການອ້ອມຂ້າງ ຫ້ອງການ ຮສສ ເມືອງ ພະນັກງານ-ລັດຖະກອນ ເຂົ້າຮ່ວມ.
ພິທີມອບ-ຮັບໜ້າທີ່ຫົວໜ້າຄະນະໂຄສະນາອົບຮົມ ນະຄອນຫຼວງວຽງຈັນ (ນວ) ແລະ ຫົວໜ້າຄະນະອຳນວຍການໂຮງຮຽນການເມືອງ-ການປົກຄອງ ນວ ຜູ້ເກົ່າ ແລະ ຜູ້ໃໝ່ ໄດ້ຈັດຂຶ້ນວັນທີ 10 ມິຖຸນາ 2016 ຢູ່ໂຮງຮຽນການເມືອງ-ການປົກຄອງ ນວ ໂດຍມີທ່ານ ປອ. ສິນລະວົງ ຄຸດໄພທູນ ເຈົ້າຄອງ ນວ ທ່ານ ສີສຸກ ພິລາວົງ ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍຄະນະປະຈຳພັກ ຄະນະພັກ ເຈົ້າເມືອງ ພະແນກການ ແລະ ພາກສ່ວນກ່ຽວຂ້ອງເຂົ້າຮ່ວມ ໂດຍຍົກຍ້າຍທ່ານ ອຸດອນ ໄຊມຸນຕີ ຫົວໜ້າຄະນະໂຄສະນາອົບຮົມ ນວ ຜູ້ເກົ່າ ໄປປະຈຳການຢູ່ສະພາປະຊາຊົນ ນວ ແຕ່ງຕັ້ງທ່ານ ເຂັມເພັດ ແພງດວງຈັນ ຫົວໜ້າຄະນະອຳນວຍການໂຮງຮຽນການເມືອງ-ການປົກຄອງ ນວ ຜູ້ເກົ່າ ເປັນຫົວໜ້າຄະນະໂຄສະນາອົບຮົມ ນວ ຜູ້ໃໝ່ ແລະ ແຕ່ງຕັ້ງທ່ານນາງ ວຽງພອນ ແກ້ວຄູນສີ ຮອງຫົວໜ້າອຳນວຍການໂຮງຮຽນການເມືອງ-ການປົກຄອງ ນວ ເປັນຜູ້ຮັກສາການຄະນະອຳນວຍການໂຮງຮຽນການເມືອງ-ການປົກຄອງ ນວ.
ພິທີໂຮມຊຸມນຸມຊົມເຊີຍເພື່ອຜົນສຳເລັດຂອງກອງປະຊຸມໃຫຍ່ ຜູ້ແທນທົ່ວປະເທດ ຄັ້ງທີ X ຂອງແນວລາວສ້າງຊາດ ໄດ້ຈັດຂຶ້ນວັນທີ 10 ມິຖຸນາ 2016 ຢູ່ຫໍວັດທະນະທຳແຫ່ງຊາດ ໂດຍມີທ່ານ ປອ. ໄຊສົມພອນ ພົມວິຫານ ປະທານສູນກາງແນວລາວສ້າງຊາດ ທ່ານ ປອ. ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ພ້ອມດ້ວຍອະດີດການນຳຂັ້ນສູງ ພະນັກງານຫຼັກແຫຼ່ງສູນກາງແນວລາວສ້າງຊາດ ແລະ ແຂກຖືກເຊີນເຂົ້າຮ່ວມ 600 ກວ່າທ່ານ.
ທ່ານ ສົມດີ ດວງດີ ຮອງນາຍົກລັດຖະມົນຕີ ລັດຖະມົນຕີກະຊວງການເງິນ ໄດ້ລົງເຄື່ອນໄຫວ-ຊີ້ນຳ ການຈັດຕັ້ງປະຕິບັດວຽກງານການເງິນຢູ່ພະແນກການເງິນ ນະຄອນຫຼວງວຽງຈັນ ໃນວັນທີ 10 ມິຖຸນາ 2016 ເພື່ອແນໃສ່ເຮັດໃຫ້ຂະແໜງການເງິນມີຄວາມເຂັ້ມແຂງ ຮັດກຸມ ແລະ ຖືກຕ້ອງຕາມນະໂຍບາຍຂອງພັກ-ລັດຖະບານວາງອອກຢ່າງເຂັ້ມງວດ ເຊິ່ງມີທ່ານ ແກ້ວພິລາວັນ ອາໄພລາດ ຮອງເຈົ້າຄອງນະຄອນຫຼວງ ພ້ອມດ້ວຍຫົວໜ້າພະແນກ ຫ້ອງການ ແລະ ພະນັກງານ-ລັດຖະກອນ ໃຫ້ການຕ້ອນຮັບອັນອົບອຸ່ນ.